Komission asetus (ETY) N:o 675/92, annettu 18 päivänä maaliskuuta 1992, yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteiden I ja III muuttamisesta



Virallinen lehti nro L 073 , 19/03/1992 s. 0008 - 0014

Suomenk. erityispainos Alue 3 Nide 41 s. 0108

Ruotsink. erityispainos Alue 3 Nide 41 s. 0108



KOMISSION ASETUS (ETY) N:o 675/92, annettu 18 päivänä maaliskuuta 1992, yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteiden I ja III muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa 26 päivänä kesäkuuta 1990 annetun neuvoston asetuksen (ETY) N:o 2377/90(1) ja erityisesti sen 7 ja 8 artiklan, sekä katsoo, että asetuksen (ETY) N:o 2377/90 mukaisesti jäämien enimmäismäärät on vahvistettava asteittain kaikille farmakologisesti vaikuttaville aineille, joita käytetään yhteisössä elintarvikkeita tuottaville eläimille annettaviksi tarkoitetuissa eläinlääkkeissä, jäämien enimmäismäärät voidaan vahvistaa vasta, kun eläinlääkekomitea on tutkinut kaikki asianmukaiset tiedot kyseisen aineen jäämien turvallisuudesta eläinperäisten elintarvikkeiden kuluttajalle ja niiden vaikutuksesta elintarvikkeiden teolliseen jalostukseen, vahvistettaessa enimmäismääriä eläinperäisissä elintarvikkeissa oleville eläinlääkejäämille on tarpeen määritellä ne eläinlajit, joissa jäämiä voi esiintyä, sallitut pitoisuudet jokaiselle hoidetusta eläimestä saadulle lihakudokselle (kohdekudos) ja jäämän luonne, joka on merkityksellinen jäämien valvonnan kannalta (merkkijäämä), jäämien valvomiseksi yhteisön lainsäädännön mukaisesti on jäämien enimmäismäärät yleensä vahvistettava maksan tai munuaisten kohdekudokselle; maksa ja munuaiset poistetaan kuitenkin usein ruhoista kansainvälisessä kaupassa, ja sen vuoksi enimmäismäärät on vahvistettava myös lihas- ja rasvakudoksille, munivalle siipikarjalle, maitoa tuottaville eläimille tai mehiläisille käytettäväksi tarkoitettujen eläinlääkkeiden osalta on enimmäismäärät vahvistettava myös munille, maidolle ja hunajalle, sulfonamidiryhmään kuuluvat aineet (lihassa esiintyvien jäämien osalta), ivermektiini, bentsyylipenisilliini, ampisilliini, amoksisilliini, oksasilliini, kloksasilliini ja dikloksasilliini on siten lisättävä asetuksen (ETY) N:o 2377/90 liitteeseen I, dimetridatsoli, ronidatsoli, kloramfenikoli, atsaperoni ja karatsololi, nitrofuraaniryhmän yhdisteet, trimetopriimi, dapsoni, tetrasykliiniryhmään kuuluvat yhdisteet, spiramysiini, febanteeli, fenbendatsoli, oksfendatsoli, levamisoli ja sulfonamidiryhmän aineet (maidossa esiintyvien jäämien osalta) on lisättävä asetuksen (ETY) N:o 2377/90 liitteeseen III; lisäksi on määriteltävä väliaikaisten enimmäismäärien voimassaoloaika, olisi säädettävä tämän asetuksen voimaantuloa edeltävästä 60 päivän määräajasta, jotta jäsenvaltiot voivat tehdä tämän asetuksen säännösten huomioon ottamiseksi tarvittavat mukautukset kyseisten eläinlääkkeiden markkinoille saattamista koskeviin lupiin, jotka on myönnetty neuvoston direktiivin 81/851/ETY(2) mukaisesti, ja tässä asetuksessa säädetyt toimenpiteet ovat eläinlääkealan kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2377/90 liitteet I ja III tämän asetuksen liitteen mukaisesti. 2 artikla Tämä asetus tulee voimaan kuudentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä maaliskuuta 1992. Komission puolesta Martin BANGEMANN Varapuheenjohtaja (1) EYVL N:o L 224, 18.8.1990, s. 1 (2) EYVL N:o L 317, 6.11.1981, s. 1 LIITE A. Korvataan liite I seuraavasti: "LIITE I Luettelo farmakologisesti vaikuttavista aineista, joiden jäämille on vahvistettu enimmäismäärät 1 Anti-infektiiviset aineet 1.1 Kemoterapeuttiset aineet 1.1.1 Sulfonamidit >TAULUKON PAIKKA> 1.2 Antibiootit 1.2.1 Penisilliinit >TAULUKON PAIKKA> 2 Antiparasiittiset aineet 2.1 Endoparasiitteihin vaikuttavat aineet 2.1.1 Ivermektiinit >TAULUKON PAIKKA> " B Korvataan liite III seuraavasti: "LIITE III Luettelo eläinlääkkeissä käytetyistä farmakologisesti vaikuttavista aineista, joiden jäämille on vahvistettu väliaikaiset enimmäismäärät 1 Anti-infektiiviset aineet 1.1 Kemoterapeuttiset aineet 1.1.1 Sulfonamidit >TAULUKON PAIKKA> 1.1.2 Diaminopyrimidiinijohdannaiset >TAULUKON PAIKKA> 1.1.3 Nitrofuraanit >TAULUKON PAIKKA> 1.1.4 Nitroimidatsolit >TAULUKON PAIKKA> 1.1. n Muut kemoterapeuttiset aineet >TAULUKON PAIKKA> 1.2 Antibiootit 1.2.2 Tetrasykliinit >TAULUKON PAIKKA> 1.2.3 Makrolidit >TAULUKON PAIKKA> 1.2.4 Kloramfenikoli ja sen sukulaisyhdisteet >TAULUKON PAIKKA> 2 Antiparasiittiset aineet 2.1 Endoparasiitteihin vaikuttavat aineet 2.1.1 Bentsimidatsolit ja probentsimidatsolit >TAULUKON PAIKKA> 2.1.2 Tetrahydroimidatsolit (imidatsolitiatsolit) >TAULUKON PAIKKA> 3 Hermostoon vaikuttavat aineet 3.1 Keskushermostoon vaikuttavat aineet 3.1.1 Butyrofenoneihin kuuluvat neuroleptit >TAULUKON PAIKKA> 3.2 Autonomiseen hermostoon vaikuttavat aineet 3.2.1 Antiadrenergiset aineet >TAULUKON PAIKKA> "